b'\n_START_ARTICLE_\nMed d\xc3\xb8den til f\xc3\xb8lge\n_START_SECTION_\nHandling\n_START_PARAGRAPH_\nFor f\xc3\xb8rste gang i Danmarkshistorien har det danske retsv\xc3\xa6sen givet lov til at en hel retssag bliver filmet.\xc2\xa0\xc2\xbbMed d\xc3\xb8den til f\xc3\xb8lge\xc2\xab\xc2\xa0tager os om bag de sensationelle overskrifter og inddrager os i de komplekse overvejelser om beviser og straf, som dommere dagligt h\xc3\xa5ndterer p\xc3\xa5 danskernes vegne. Den konkrete sag handler om en mand, der slog sin bedste ven ihjel med et samurai sv\xc3\xa6rd - var det et uheld eller var det en bevidst handling, da manden f\xc3\xb8rte sv\xc3\xa6rdet? Sagen er drabelig og f\xc3\xb8lelsesladet. Der st\xc3\xa5r meget p\xc3\xa5 spil for den tiltalte, som b\xc3\xa5de skal genopleve den tragiske nat hvor hans ven d\xc3\xb8de og samtidig fors\xc3\xb8ge at klare sig gennem en retssag, hvor han st\xc3\xa5r til flere \xc3\xa5rs f\xc3\xa6ngsel.'